Kristo Karjust

Kristo Karjust (sündinud 22. oktoobril 1979 Ambla vallas) on eesti tehnikateadlane.Eesti teaduse biograafiline leksikon, 4. köide

Haridus
Lõpetas Nõo Reaalgümnaasiumi 1998 ja Tallinna Tehnikaülikooli tootmistehnika eriala 2002 (cum laude). Omandas TTÜs tehnikateaduste magistri kraadi tööstustehnika ja juhtimise alal 2004 ning tehnikateaduste doktori kraadi masina- ja aparaadiehituse alal 2008.Eesti Teaduse Infosüsteem

Töökäik
Oli VMK Tarkvara OÜ müügiinsener 2000–2002 ja Wellspa OÜ tootmisjuht 2004–2009. Aastast 2002 töötab Tallinna Tehnikaülikoolis: masinaehituse instituudis insener 2002–2005, assistent 2005–2009, dotsent 2009–2016, instituudi direktor 2011–2016; mehaanika ja tööstustehnika instituudis dotsent 2017–2019, kaasprofessor tenuuris 2019–2024, täisprofessor tenuuris alates 2024, instituudi direktor aastast 2017.Tallinna Tehnikaülikooli teadusportaal

Teadustöö
Põhilised uurimisvaldkonnad: toodete ja tootmisprotsesside kiire teostamise teooria ja metodoloogia, materjalide ja 
konstruktsioonide optimeerimine, tootmise monitooring ja prognoosimine.

Viited

Välislingid
 Kristo Karjust Eesti Teaduse Infosüsteemis
 Kristo Karjusti publikatsioonid

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Nõo Reaalgümnaasiumi vilistlased
Kategooria:Tallinna Tehnikaülikooli vilistlased
Kategooria:Sündinud 1979